|  |  |  |  |  |
| --- | --- | --- | --- | --- |
| ПРЕДМЕТ: **Engleski jezik** **za 2. razred osnovne škole** | | | | |
| УЏБЕНИК: **Smart Junior 2** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 1** | | ОДЕЉЕЊЕ**:** | | ДАТУМ**:** |
| Наставна тема: | **Hello** | | | |
| Наставна јединица: | **Hello** | | | |
| Тип часа: | Обрада | | | |
| Циљ часа: | Усвајање знања која се односе на поздрављање и представљање и давања личних информација. | | | |
| Очекивани исходи: | – СЈ1.ОО.О.3.12. Успостављају и накратко одржавају друштвени контакт користећи једноставна језичка средства приликом поздрављања, представљања, добродошлице, окончања комуникације, захваљивања, извињавања, размене основних информација о личности и непосредном окружењу, плановима, обавезама, услугама. – СЈ1.ОО.О.3.14. Постављају једноставна питања о темама које одговарају личним интересовањима (слободно време, хоби, школа, породица, другови) и одговарају на слична питања саговорника. – СЈ1.ОО.О.1.5. Разумеју и користе најједноставнији и најфреквентнији вокабулар у усменој, писаној и мултимодалној комуникацији на теме из приватног, јавног и образовног домена, уз грешке и омашке које могу да ремете комуникацију. – СЈ1.ОО.О.3.13. Користећи једноставна језичка средства, укратко описују или представљају људе, предмете у свакодневној употреби, места, уобичајене активности, догађаје, уз помоћ наставника или саговорника и евентуалне краће паузе/застајкивања. | | | |
| Међупредметне компетенције: | Комуникација, одговорно учешће у демократском друштву | | | |
| Облик рада: | Фронтални, рад у паровима, индивидуални, групни рад (приликом понављања речи) | | | |
| Наставне методе: | Демонстративна- представљање речи кроз покрете уз помоћ флеш картица, вербална- усмено излагање и понављање нових речи, комбинована- коришћење аудио записа и интерактивног материјала, слушај и понови/ бројчано обележи, прочитај напиши. | | | |
| Наставна средства: | Уџбеник (стр.4,5, 131), приручник за наставнике (стр.16,17), аудио запис на ЦД1.(бр.2, 3,4), интерактивни двд | | | |
| Корелација са другим предметима: | Грађанско васпитање, српски језик | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део:**  (7 минута) | Наставник улази у учионицу, поздравља ученике са ***Hello***, машући им. Представља се ***Hi! My name’s ..*** и пожели им срећан почетак нове школске године. Говори ученицима шта ће све научити из енглеског језика. Показује им радни уџбеник који ће ученици редовно користити и објашњава шта је још потребно да имају за сам час- свеску, бојице, маказе и лепак. Чита им наслов радног уџбеника (**Smart Junior 2).**  **Warm up**  Н подсећа У на изразе везане за представљање. Подстиче их да учествују у комуникацији тако што наизменично бира ученике, представља се на енглеском језику ***Hi! My name’s .. What’s your name?*** и мотивише их да одговоре: ***Hello! I’m/ My name’s ...***  Потом упућује У да отворе уџбенике на стр. 131 (***Grammar box- Hello)*** и усмерава пажњу на питања и одговоре ***(What’s your name? How are you? What’s your phone number?)*** Ишчитава их и подстиче У да сами одгонетну значење. Потом У понављају дате изразе. | | | |
| **Главни део:**  ( 33 минута) | **Уџбеник- Задатак 1: Hello**  Н на енглеском говори У да отворе уџбенике на стр.4,5- покретима демонстрира радњу: ***Open your books at pages 4 and 5***. Пажњу У усмерава на слике и пита их шта се на сликама дешава (два дечака се поздрављају, упознају и причају како се осећају; траже и дају личне информације- број телефона, о отпоздрављају један другог). Н потом пушта аудио запис бр.2, У слушају и прате текст у уџбенику. Н поново пушта исти запис да У слушају и понављају.  **Опционо**: Н користи Интерактивни ДВД како би приказао прву лекцију из уџбеника на екрану.  **Задатак 2:**  **Listen and number 1-4**  Н показује задатак 2 у уџбенику и подстиче У да именују доба дана на сликама.Показује на прву слику и каже ***Good morning*** да У понове. Поступак понавља са осталим сликама. Затим даје упутства да ће слушати и да треба бројевима од 1-4 да обележе одговарајућу слику на основу редоследа који чују. Н пушта аудио запис бр.3, У записују бројеве. Следи провера задатка.  ***Решење:*** ***1***. ***Good morning, 2. Good evening, 3. Good night, 4. Good afternoon.***  **Опционо**: Н користи интерактивни ДВД који приказује увећан 2. задатак. Н кликом означава тачан одговор како би У видели да ли су исправно забележили.  **Задатак 3:**  **Listen and number 1-8**  Н поново упућује У да отворе уџбенике на стр. 131 (***Grammar box- Hello)*** и усмерава пажњу на фразе у императиву ***(Open your book! Come here! Touch your ears!...)*** Ишчитава их и подстиче У да сами одгонетну значење. Потом У понављају дате изразе. Показује задатак 3 у уџбенику и подстиче У да прочитају реченице. Затим даје упутства да ће слушати и да треба бројевима од 1-8 да обележе одговарајућу слику на основу редоследа који чују. Н пушта аудио запис бр.4, У записују бројеве. Следи провера задатка, најпре у паровима, а потом наставник поставља питање ***What’s number 1?*** да ученици одговоре. Поступак понавља са свих 8 израза.  ***Решење:*** ***1***. ***Stand up! 2. Look at the picture. 3. Come here! 4. Touch your ears. 5. Close your book. 6. Listen! 7. Open your book! 8. Sit down!***  **Опционо**: Н користи интерактивни ДВД који приказује увећан 3. задатак. Н кликом означава тачан одговор како би У видели да ли су исправно нумерисали.  **Задатак 4:**  **Read and write**  Н поново упућује У да отворе уџбенике на стр. 131 (***Grammar box- Hello)*** и усмерава пажњу на личне заменице ***(I...he... they...)*** Ишчитава их и подстиче У да сами одгонетну значење. Н даје упутства када се која заменица користи. У потом понављају дате заменице. Н показује задатак 4 у уџбенику и на понуђене заменице у плавом и подстиче У да у паровима допуне реченице. Следи провера задатка, Н поставља питање ***Who would like to read sentence number 1?*** да ученици прочитају. Н помаже приликом читања. Поступак понавља са осталим примерима. Н сваки пример додатно објашњава.  ***Решење:*** ***1***. ***He, 2. It, 3. They, 4. She, 5. You, 6. I.***  **Опционо**: Н користи интерактивни ДВД који приказује увећан 4. задатак. Н кликом означава тачан одговор како би У видели да ли су исправно попунили. | | | |
| **Завршни део:**  (5 минута) | **Задатак 5: Say**  Н затим даје упутства У за задатак 5, где треба у паровима да поставе питања и дају одговоре једни другима. Н обилази У и прати њихов рад. Потом бира неколико парова да пред одељењем ураде задатак.  На крају часа Н похваљује ученике да су успешно савладали све постављене задатке и да се нада да ће им и наредни часови бити исто тако успешни. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |