|  |  |  |  |  |
| --- | --- | --- | --- | --- |
| ПРЕДМЕТ: **Енглески језик за 2. разред основне школе** | | | | |
| УЏБЕНИК: **Smart Junior 2** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 6** | | ОДЕЉЕЊЕ**:** | | ДАТУМ**:** |
| Наставна тема: | **We’re back** | | | |
| Наставна јединица: | **Project 1** | | | |
| Тип часа: | Израда пројекта | | | |
| Циљ часа: | Вежбање и утврђивање претходно наученог градива. | | | |
| Очекивани исходи: | – СЈ1.ОО.О.3.12. Успостављају и накратко одржавају друштвени контакт користећи једноставна језичка средства приликом поздрављања, представљања, добродошлице, окончања комуникације, захваљивања, извињавања, размене основних информација о личности и непосредном окружењу, плановима, обавезама, услугама. – СЈ1.ОО.О.3.14. Постављају једноставна питања о темама које одговарају личним интересовањима (слободно време, хоби, школа, породица, другови) и одговарају на слична питања саговорника. – СЈ1.ОО.О.1.5. Разумеју и користе најједноставнији и најфреквентнији вокабулар у усменој, писаној и мултимодалној комуникацији на теме из приватног, јавног и образовног домена, уз грешке и омашке које могу да ремете комуникацију. – СЈ1.ОО.О.2.5. Учествују у интеркултурној комуникацији, размењујући основне информације и ставове у вези са културом свакодневице, уз примену вишејезичних ресурса и уважавање основних правила учтивости. | | | |
| Међупредметне компетенције: | Учење, комуникација, сарадња, естетичка компетенција, предузимљивост и оријентација ка предузетништву, одговорно учешће у демократском друштву. | | | |
| Облик рада: | Фронтални, раду пару и групи, индивидуални рад | | | |
| Наставне методе: | Истраживачки рад, Демонстартивни- коришћење слова алфабета/ израђеног пројекта | | | |
| Наставна средства: | Уџбеник (стр.13,144), приручник за наставнике(стр.26,27); аудио запис, цд1, бр. 6; маказе, дужа врпца- жица за веш, спајалице/ штипаљке, селотејп, папир А4 формата, фотокопије картица са алфабетом. | | | |
| Корелација са другим предметима: | Српски језик | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део:**  (10 минута) | **Revision**  На почетку часа, Н подсећа У на слова алфабета кроз песмицу са првог часа- ***Back to school ABCs.*** Н пушта аудио запис бр. 6, У слушају и певају.  **Игра- Alphabet mix–up**  Н поставља ископирана слова алфабета по учионици. Н дели ученике у два тима. Задатак сваког тима је да за што краће време поређа слова алфабета. Н мери време. Победник је тим који за краће време поређа алфабет. | | | |
| **Главни део:**  (24 минута) | **Уџбеник: Задатак 1- Make an alphabet line**  Н каже**: *Open your books at page 13. Look at the boy and the girl.What are they doing?*** У дају своје одговоре (Деца цртају слова алфабета). Н каже да ће и они сами правити слова за учионицу. Н ученицима дели 26 папира А4 формата да нацртају и обоје велико и мало слово алфабета (уколико у одељењу има мање од 26 У, неколико У цртају по два слова, али уколико их има више од 26, неки У ће радити у пару- један ће нацртати велико а други У на истом папиру мало слово алфабета). Н обилази У и прати њихов рад. Када У заврше, Н на зид качи жицу за веш, прозива У да по реду алфабета прилазе и штипаљком/ спајалицом за жицу каче слово. Када га закаче треба да га именују.  **Задатак 2- Show and tell**  Н усмерава пажњу У на 2. задатак и пита У шта деца на слици раде (Деца представљају слова алфабета и именују реч која почиње тим словом). Н чита реченице да У понове. Један по један У излази и сваки У за по једно слово (по избору) даје пример:  ***У1: C is for computer. У2: R is for ruler.*** | | | |
| **Завршни део:**  (11 минута) | **Уџбеник, стр. 144- Задатак 1- Write. Then put the words in alphabetical order by numbering them (1-5)**  Н похваљује У, а затим их упућује на страну 144: ***Open your books at page 144. Look! What is this?- a computer;*** Показује на слике и пита У да их именују. Затим узима оловку, показује покрет писања и каже***: Take your pencils and write the words.*** Проверава да ли су сви схватили задатак- када У пита: ***да напишемо?*** Н одговара искључиво на енглеском: ***Yes, take your pencils and write the words.***  Када заврше писање, Н даје упутство да сада те речи треба да поређају по алфабетском реду. Помоћ су им слова на жици. Бројевима треба да обележе које је прво слово по реду а које последње. Када заврше, У најпре проверавају у паровима а затим Н прозива У да читају одговоре:  ***Решење: 1) apple, 2) book, 3) computer, 4) pencil, 5) ruler.***  **Задатак 2- Draw, write the words and play with your partner**  Н усмерава пажњу У на 2. задатак, на 4 празна квадрата. Даје упутство да треба по свом избору да нацртају 4 предмета која су учили и да испод на линијама напишу ту реч. Када заврше, Н их дели у парове- У треба да размене књиге са својим паром и да на линијама са стране испишу дате речи по редоследу алфабета. Н их обилази и прати њихов рад. Помаже У којима је потребно додатно појашњење или помоћ. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |