|  |  |  |  |  |
| --- | --- | --- | --- | --- |
| ПРЕДМЕТ: **Енглески језик за 2. разред основне школе** | | | | |
| УЏБЕНИК: **Smart Junior 2** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 64** | | ОДЕЉЕЊЕ**:** | | ДАТУМ**:** |
| Наставна тема: | **Clothes** | | | |
| Наставна јединица: | **8а- I’m wearing jeans!** | | | |
| Тип часа: | Вежбање | | | |
| Циљ часа: | Усвајање речи и структура који се односе на одећу и шта је ко обукао. | | | |
| Очекивани исходи: | – СЈ1.ОО.О.3.13. Користећи једноставна језичка средства, укратко описују или представљају људе, предмете у свакодневној употреби, места, уобичајене активности, догађаје, уз помоћ наставника или саговорника и евентуалне краће паузе/застајкивања. – СЈ1.ОО.О.1.5. Разумеју и користе најједноставнији и најфреквентнији вокабулар у усменој, писаној и мултимодалној комуникацији на теме из приватног, јавног и образовног домена, уз грешке и омашке које могу да ремете комуникацију. – СЈ1.ОО.О.2.2. Користе страни језик у једноставној усменој и писаној комуникацији прибегавајући, по потреби, основним стратегијама компензације, планирања и самопровере, уз одговарајућу подршку и употребу дигиталних алата. | | | |
| Међупредметне компетенције: | Критичко размишљање, комуникација, креативност, сарадња | | | |
| Облик рада: | Фронтални, рад у паровима, индивидуални, групни рад (приликом понављања речи), ТПР | | | |
| Наставне методе: | Демонстративна- представљање речи кроз одређену јачину и боју гласа, коришћење флешкартица, вербална- усмено излагање и понављање нових речи, комбинована- коришћење аудио записа и интерактивног материјала, слушај и залепи/певај/понови/повежи. | | | |
| Наставна средства: | Уџбеник (стр.104,105,208), приручник за наставнике (стр.130,131), аудио запис на 2. цд-у (бр.56,58) и интерактивни двд, флеш картице. | | | |
| Корелација са другим предметима: | Свет око нас | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део:**  (10 минута) | **Revision**  Н подсећа У на речи везане за одећу. Показује флеш картице и именује их гласно. У понављају. Лепи картице на таблу. Н затим понавља речи различитом интонацијом и бојом гласа да У слушају и понављају/ имитирају.  Н прозива У да изађу испред табле и одељењу кажу шта су обукли.  **Уџбеник- Задатак 1: Listen and sing**  Н подсећа У на песмицу са претходног часа. Пушта аудио запис бр.56 неколико пута. У слушају песму и певају***.***  **Опционо:** Н користи интерактивни двд који приказује 1. задатак. Н најпре пушта песму неколико пута са текстом. Када примети да су се У ослободили да самостално певају, пушта песму без текста. На крају, пушта песму у виду краћег анимираног филма да У гледају, слушају и певају. | | | |
| **Главни део:**  ( 25 минута) | **Задатак 3: Say in pairs**  Н усмерава пажњу У на 3. задатак, на дечака и девојчицу и каже: ***Look at the girl and the boy! What are they doing?*** У на Л1 кажу да се деца играју- причају о одећи коју носе. Н чита реченицу коју девојчица изговара, У понављају. Н дели У у парове да причају о одећи коју носе. Н их обилази и прати рад У. Када заврше, Н прозива неколико У да кажу реченице.  **Уџбеник, стр.208- Задатак 1: Listen and match**  Н усмерава пажњу У на стр.208 у уџбеницима говорећи- ***Now open your books at page 208.*** Н чита имена деце на сликама (***Sandy and Danny)*** и даје упутство да треба да слушају како би повезали особе са одговарајућом гардеробом: ***Listen and match the clothes woth Sandy or Danny***. Н пушта аудио запис бр. 58, У слушају и повезују. Када заврше, У најпре у паровима проверавају одговоре, а затим Н каже: ***Tell me about Sandy/ Danny!***  У читају одговоре.  ***Решење: Sandy: b, f; Danny: a, d.***  **Задатак 2: Look and write**  Н усмерава пажњу У на слике у 2. задатку и на понуђене реченице. У треба да понуђене реченице препишу на одговарајућа места, на основу слике. Када заврше, следи провера.  ***Решење: 1- I’m wearing; 2- You’re wearing; 3- You’re wearing;***  ***4- I’m wearing.***  **Опционо**: Н користи интерактивни ДВД за 1. и 2. задатак; након одговора У, Н кликом означава тачне одговоре како би сви У видели исправано решење задатака. | | | |
| **Завршни део:**  (10 минута) | **Игра: Do a survey!**  Н на табли црта табелу испод флеш картица са одећом. Свака картица представља једну колону. У колонама водоравно, У штиклирају одећу коју су обукли за час и кажу ***I’m wearing...*** На крају, Н сачињава извештај, нпр. ***Six students are wearing skirts...*** | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |