|  |  |  |  |  |
| --- | --- | --- | --- | --- |
| ПРЕДМЕТ: **Енглески за 2. разред основне школе** | | | | |
| УЏБЕНИК: **Smart Junior 2** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 29** | | ОДЕЉЕЊЕ**:** | | ДАТУМ**:** |
| Наставна тема: | **Friends** | | | |
| Наставна јединица: | **4b- Have you got a pet?** | | | |
| Тип часа: | Oбрада | | | |
| Циљ часа: | Учење и увежбавање речи и израза које се односе на кућне љубимце, питања и одговоре везано за љубимце. | | | |
| Очекивани исходи: | – СЈ1.ОО.О.1.5. Разумеју и користе најједноставнији и најфреквентнији вокабулар у усменој, писаној и мултимодалној комуникацији на теме из приватног, јавног и образовног домена, уз грешке и омашке које могу да ремете комуникацију. – СЈ1.ОО.О.3.14. Постављају једноставна питања о темама које одговарају личним интересовањима (слободно време, хоби, школа, породица, другови) и одговарају на слична питања саговорника. – СЈ1.ОО.О.3.4. Разумеју предмет краће усмене интеракције о личним и породичним стварима, о познатим/блиским темама, непосредном друштвеном окружењу, природној средини. – СЈ1.ОО.О.2.5. Учествују у интеркултурној комуникацији, размењујући основне информације и ставове у вези са културом свакодневице, уз примену вишејезичних ресурса и уважавање основних правила учтивости. | | | |
| Међупредметне компетенције: | Критичко размишљање, комуникација, креативност, одговоран однос у дмократском друштву. | | | |
| Облик рада: | Фронтални, раду пару и групи, индивидуални рад | | | |
| Наставне методе: | Комбиновани- Слушај и покажи/ понови/ уради,понављање речи уз помоћ песмице, Демонстартивни- коришћење флеш картица, , Игровне активности- глума | | | |
| Наставна средства: | Уџбеник (стр.50,51,167), приручник за наставнике(стр.68,69,158); аудио запис на 1цд-у (бр.54,55,56), **Grammar box**-фотокопија као и интерактивни двд. | | | |
| Корелација са другим предметима: | Свет око нас | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део:**  (10 минута) | **Провера домаћег задатка**  Након поздрављања У са ***Hello,*** следи провера домаћег задатка. Н каже:  ***Let’s check your homework! Open your notebooks.*** Н обилази У, похваљује оне који су лепо нацртали и обојили и црта им срца, врши корекцију реченица код У који су направили грешке у писању. Сваког У пита за један цртеж ***How many... have you got?***  да У одговори: ***I’ve got...***  **Игра: Say the number**  Н дели У у два тима. У из тима А бира У из тима Б и каже му број од 2 до 20 (нпр. ***seven***). У из тима Б мора да каже бројеве који претходе/ следе везано за именовани број (нпр. ***six, nine***). Ако У именује тачне бројеве, његов/ њен тим осваја поен. Тимови наизменично погађају бројеве. Тим са највише остварених поена побеђује. | | | |
| **Главни део:**  (27 минута) | **Warm up**  Н уводи нове речи тако што имитира животињу (нпр. мацу) а У треба да погађају која је животиња у питању. Када У погоде (***cat)***, Н узима флеш картицу са том животињом и лепи је на таблу. Када се све животиње излистају (***rabbit, snake, dog),*** Н их именује различитом бојом гласа и интонацијом, У понављају/ имитирају.  **Уџбеник- Вокабулар:Сat, dog, snake, rabbit**  Н узима уџбеник и каже: ***Open your books at page 50. Look!*** Усмерава пажњу деце на слике у врху странице и чита речи испод сваке слике. Н пушта аудио запис бр. 54 неколико пута, како би У слушали и понављали речи.  **Опционо**: Н користи интерактивни ДВД који на белој табли приказује кућне љубимце. У гледају, слушају и понављају.  **Задатак 1- Listen, point and repeat**  Н усмерава пажњу У на први задатак у уџбенику и на Л1 их пита за мишљење, шта се на сликама дешава. У дају одговоре- Џек има новог љубимца, Мег покушава да погоди о ком се љубимцу ради. Н показује на слике и пита које животиње препознају: ***Which animals do you see? Do you see a snake/ bear/ tiger? No!*** У одговарају: ***A bird and a rabbit.***  Н пушта аудио запис бр.55, У слушају и прате причу показујући на одговарајућу слику. Запис се поново пушта са паузама како би У поновили сваку фразу. Н потом бира два ученика да одглуме причу- један да буде Џек а други Мег. У затим глуме у паровима пред целим одељењем.  **Опционо**: Уз помоћ Интерактивног ДВД-а, Н приказује сваку слику/ сцену посебно како би У гледали, слушали и понављали изразе. Затим, исту причу пушта у виду анимираног филма како би У гледали и лакше одглумили причу.  **Grammar box- 4b**  Н упућује ученике на **Grammar box**-фотокопију на којој се налази појашњење за Упитан облик и одговор када желимо да питамо *да ли имаш...*. Н чита реченице да У понове. Н бира неколико ученика да наизменично читају реченице. Н објашњава и скраћени облик у негацији, исписује пример на табли да У прочитају и понове за Н: ***have not = haven’t.***  **Задатак 2- Listen and match.**  Н показује на 2, задатак и даје упутство да У треба да слушају и повежу особу са љубимцем: ***Take your pencils, listen and match a boy or a girl to the pet you hear.*** Н пушта аудио запис бр.56. У најпре проверавају одговоре у паровима, а потом их читају. Н за сваку слику поставља питање: ***Which pet is for number one/ two/ three/ four?*** У дају одговоре:  ***1) rabbit, 2)snake, 3) dog, 4) cat .*** Н похваљује У за сваки тачан одговор.  **Опционо**: Уз помоћ Интерактивног ДВД-а, Н приказује сваку слику и када чује одговор У, кликом означава тачан појам како би У били сигурни да су тачно урадили. | | | |
| **Завршни део:**  (8 минута) | **Задатак 3- Ask and answer. Then write.**  Н усмерава пажњу У на 3. задатак и пита их шта се на слици дешава. У одговарају да дечак и девојчица разговарају о љубимцима које имају. Н чита шта кажу дечаки девојчица, У понављају изразе. Н потом изводи два У испред табле да сами одглуме разговор. Н затим усмерава пажњу У на лист из свеске приказан на слици, чита сваки појам и даје упутство У да треба да напишу имена својих другова/ другарица који имају ове љубимце. Н наглашава да треба, као у примеру, да питају и дају одговоре на енглеском језику. У иду по учионици и врше истраживање. Н прати њихов рад и помаже тамо где је то потребно. Када заврше, Н прозива једног У да прочита резултат истраживања: ***Ana has got a dog.*** Н прозива још неколико У да прочитају резултате.  **Домаћи задатак**  Н даје упутство У да за домаћи задатак ураде 2 задатка у Радној свесци, стр.167. За сваки задатак даје упутство. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |