|  |  |  |  |  |
| --- | --- | --- | --- | --- |
| ПРЕДМЕТ: **Engleski jezik** **za 2. razred osnovne škole** | | | | |
| УЏБЕНИК: **Smart Junior 2** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 2** | | ОДЕЉЕЊЕ**:** | | ДАТУМ**:** |
| Наставна тема: | **We’re back** | | | |
| Наставна јединица: | **1а- Back to school** | | | |
| Тип часа: | Обрада | | | |
| Циљ часа: | Усвајање знања која се односе на школски прибор и слова алфабета. Учење и увежбавање ликова из уџбеника и речи и израза који се односе на поздрављање и представљање. | | | |
| Очекивани исходи: | – СЈ1.ОО.О.3.12. Успостављају и накратко одржавају друштвени контакт користећи једноставна језичка средства приликом поздрављања, представљања, добродошлице, окончања комуникације, захваљивања, извињавања, размене основних информација о личности и непосредном окружењу, плановима, обавезама, услугама. – СЈ1.ОО.О.3.14. Постављају једноставна питања о темама које одговарају личним интересовањима (слободно време, хоби, школа, породица, другови) и одговарају на слична питања саговорника. – СЈ1.ОО.О.1.5. Разумеју и користе најједноставнији и најфреквентнији вокабулар у усменој, писаној и мултимодалној комуникацији на теме из приватног, јавног и образовног домена, уз грешке и омашке које могу да ремете комуникацију. – СЈ1.ОО.О.3.13. Користећи једноставна језичка средства, укратко описују или представљају људе, предмете у свакодневној употреби, места, уобичајене активности, догађаје, уз помоћ наставника или саговорника и евентуалне краће паузе/застајкивања. | | | |
| Међупредметне компетенције: | Критичко размишљање, комуникација, одговорно учешће у демократском друштву | | | |
| Облик рада: | Фронтални, рад у паровима, индивидуални, групни рад (приликом понављања речи) | | | |
| Наставне методе: | Демонстративна- представљање речи кроз покрете, коришћење флешкартица са сликама школског прибора, слова алфабета, вербална- усмено излагање и понављање нових речи, комбинована- коришћење аудио записа и интерактивног материјала, слушај и залепи/певај/понови/нумериши/ повежи/заокружи/ спелуј. | | | |
| Наставна средства: | Уџбеник (стр.6,7, 140) приручник за наставнике (стр.18,19), аудио запис на ЦД1.(бр.5,6,7,8), интерактивни двд | | | |
| Корелација са другим предметима: | Грађанско васпитање, српски језик, музичка култура | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део:**  (7 минута) | На почетку часа Н обнавља градиво са претходног часа. Поставља У питања да дају одговоре о себи. Потом прозива парове да пред одељењем један другог питају за име, број телефона...  **Warm up**  Н подсећа У на речи везане за школски прибор. Показује флеш картице да У именују појмове. Н затим понавља речи различитом интонацијом и бијом гласа да У слушају и понављају/ имитирају. | | | |
| **Главни део:**  ( 30 минута) | **Уџбеник-Вокабулар: Book, pen, pencil, ruler**  Н на енглеском говори У да отворе уџбенике на стр.6, 7- покретима демонстрира радњу: ***Open your books at page 7. Look (***показујући на речи у врху странице) ***Book, pen, pencil, ruler.*** У понављају речи. Н пушта аудио запис бр.5 како би У слушали и понављали.  **Опционо**: Н користи Интерактивни ДВД како би приказао ове појмове. Пушта аудио запис, У слушају и понављају***.***  **Задатак 1- Find and stick. Then listen and sing.**  Н показује у уџбенику задатак 1 страни 6.На Л1 пита ученике шта препознају на слици. Ученици дају одговоре. Н их упућује на последње две стране у уџбеницима да нађу одговарајуће стикере и залепе их.  Н помаже У којима је потребна додатна помоћ. Објашњава крајњи исход слике (Деца иду у школу; дечак и девојчица поздрављају један другог). Н упознаје У са новим другарима- ***Meg-*** девојчица***, Jack-*** дечак***, Cody-*** птица. Показује на слике и каже: ***Look! This is Meg, this is Jack and this is Cody.*** У понављају имена. Чита им наслов ***Back to school*** и пита У да ли могу да преведу и усмерава пажњу на слова алфабета. Објашњава им да ће чути песмицу о алфабету и да пажљиво слушају изговор сваког слова.Пушта аудио запис бр.6- песмицу ***ABCs.*** Н пушта песмицу неколико пута, охрабрујући ученике да се придруже у певању.  Н потом дели У фотокопије слова алфабета и даје упутство да треба да подигну своје слово када га чују у песмици. Поново пушта аудио запис бр.6 да У певају и показују слова.  **Опционо**: Н користи интерактивни ДВД који приказује увећан 1. задатак. Кликом на празан круг, проверава са ученицима да ли су залепили одговарајући стикер. Пушта песмицу да У слушају и певају.  **Задатак 2-**  **Listen and number (1-4)**  Н показује задатак 2 у уџбенику и тражи од У да именују школски прибор који се налази на сликама: ***a) book, b) pen, c) pencil, d) ruler***. Затим даје упутства да ће слушати и бројевима од 1 до 4 обележити тачну слику на основу редоследа којим чују. Н пушта аудио запис бр.7, У заокружују. Следи провера задатка. Н пита: ***What’s number 1?*** У одговарају:  ***pencil.*** Н их исправља и каже како би У поновили:  ***It’s a pencil.*** Н понавља поступак за остале 3 слике: ***2.pen, 3. ruler, 4. book.***  **Опционо**: Н користи интерактивни ДВД који приказује увећан 2. задатак. Након тачног одговора У, Н кликће на тачан одговор како би га бројчано обележио. | | | |
| **Завршни део:**  (8 минута) | **Задатак 3: Play**  Н усмерава пажњу У на 3. задатак, на дечака и девојчицу и каже: ***Look at the girl and the boy! What are they doing?*** У на Л1 кажу да девојчица пита дечака да спелује реч). Н чита дијалог, У понављају изразе. Н прозива У и охрабрује их да самостално спелују речи које се односе на школски прибор и помаже им. У потом у паровима вежбају дијалог:  ***У1:Spell ’pen’. У2:P-E-N.*** Н их обилази и прати њихов рад.  **Уџбеник, стр.140: Задатак 1- Listen and circle**  Н упућује У да отворе уџбенике на стр.140- ***Now open your books at page 141 (****записује број на табли)****.*** Даје упутства за први задатак да треба да слушају и заокруже слово које чују. Показује на уво и каже ***Listen***, узима оловку, показује покрет заокруживања и каже ***Circle the letter you hear***. У слушају аудио запис бр.8 и одговарајуће слово. Када заврше, У најпре у паровима проверавају одговоре, а затим Н пита: ***What’s number 1/2/3...?***  У читају одговоре- ***1. O, 2.D, 3. B, 4. A, 5. R, 6.W.***  **Опционо**: Н користећи интерактивни ДВД, након одговора У, кликом заокружује одговарајућа слова како би сви У видели исправан одговор.  Н похваљује ученике да су успешно савладали све постављене задатке.  **Домаћи задатак**  **Задатак 2- Look and match**  Н затим даје упутства У за задатак 2 на 140.страни, где У треба да повежу речи са сликама школског прибора. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |