|  |  |  |  |  |
| --- | --- | --- | --- | --- |
| ПРЕДМЕТ: **Енглески језик за 2. разред основне школе** | | | | |
| УЏБЕНИК: **Smart Junior 2** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 66** | | ОДЕЉЕЊЕ**:** | | ДАТУМ**:** |
| Наставна тема: | **Clothes** | | | |
| Наставна јединица: | **8c- Traditional clothes** | | | |
| Тип часа: | Обрада | | | |
| Циљ часа: | Усвајање речи и структура који се односе на одећу и шта је ко обукао. | | | |
| Очекивани исходи: | – СЈ1.ОО.О.3.13. Користећи једноставна језичка средства, укратко описују или представљају људе, предмете у свакодневној употреби, места, уобичајене активности, догађаје, уз помоћ наставника или саговорника и евентуалне краће паузе/застајкивања. – СЈ1.ОО.О.1.5. Разумеју и користе најједноставнији и најфреквентнији вокабулар у усменој, писаној и мултимодалној комуникацији на теме из приватног, јавног и образовног домена, уз грешке и омашке које могу да ремете комуникацију. – СЈ1.ОО.О.2.6. Идентификују и пореде значајне појаве и процесе у контексту (властите) културе и културâ заједница чији језик уче, у оквиру садржаја школских предмета, уз примену традиционалних и савремених видова комуникације и одговарајућу подршку. – СЈ1.ОО.О.2.5. Учествују у интеркултурној комуникацији, размењујући основне информације и ставове у вези са културом свакодневице, уз примену вишејезичних ресурса и уважавање основних правила учтивости. | | | |
| Међупредметне компетенције: | Критичко размишљање, комуникација, креативност, сарадња, интеркултуралност. | | | |
| Облик рада: | Фронтални, рад у паровима, индивидуални, групни рад (приликом понављања речи) | | | |
| Наставне методе: | Демонстративна- представљање речи кроз одређену јачину и боју гласа, коришћење флешкартица, вербална- усмено излагање и понављање нових речи, комбинована- рад на тексту, коришћење аудио записа и интерактивног материјала, слушај и залепи/певај/понови/повежи. | | | |
| Наставна средства: | Уџбеник (стр.108,109,210), приручник за наставнике (стр.134,135), аудио запис на 2. цд-у (бр. 62,63,64) и интерактивни двд, флеш картице. | | | |
| Корелација са другим предметима: | Свет око нас/ Народна традиција | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део:**  (15 минута) | **Revision- Say if it’s true**  Н обнавља речи са претходних часова уз помоћ флеш картица. Показује их У да их именују и лепи их на таблу. Објашњава У да ће играти игру у којој У морају да понове реченицу која одговара слици, у супротном, морају да прекрсте руке и ћуте. (нпр. Н показује на ***shorts*** и каже ***She’s wearing shorts!*** У понављају реченицу. Н показује на ***shorts*** а каже ***She’s wearing jeans***, У ћуте прекрштених руку.  **Warm up**  Н уводи нове речи уз помоћ флеш картица. Показује картице У, именује их више пута различитом бојом и јачином гласа да У понављају. Лепи их на таблу и прозива У да кажу за сваки појам ***He/ She’s wearing...*** | | | |
| **Главни део:**  (20 минута) | **Уџбеник- Вокабулар: Jacket, socks, trousers, shirt**  Н узима уџбеник, показује на слике у врху стране и каже: ***Open your books at page 108. Look at the pictures!*** Показује на уво и уста и каже: ***Listen and repeat the words.*** Пушта аудио запис бр. 62, У слушају и понављају.  **Опционо**: Н користи Интерактивни ДВД како би приказао ове појмове. Пушта аудио запис, У слушају и понављају***.***  **Задатак 1 – Listen, point and repeat. Then write the names**  Н усмерава пажњу У на 1. задатак и пита их да ли препознају одевне предмете (сомбреро, кимоно, шкотска сукња). Н чита наслов да У понове: ***Traditional Clothes.*** Пита У да на Л1 кажу нешто о српској традиционалној одећи- ношњи. У дају своје одговоре. Н објашњава да су деца на сликама обучена у своју народну ношњу и пита их из које земље потичу (Мексико, Јапан, Шкотска). Н именује државе на енглеском да их У понове: ***Mexico, Japan, Scotland.***  Н даје упутство У да слушају и прате текст у уџбеницима: ***Listen and read the text.*** Н пушта аудио запис бр. 63, да У слушају и читају. Потом пушта исти запис поново, са паузама како би У слушали и понављали реченице.  **Опционо**:Н користи Интерактивни ДВД који приказује причу. Н најпре пушта причу са текстом, потом склања текст. У гледају, слушају и прате.  Н поново пушта исти запис да У слушају и запишу имена деце на сликама. Када заврше, следи провера.  ***Решење: 1- Mario, Yoko, 3. Tony.***  **Вежба читања:** Н дели улоге У да читају текст. Понавља поступак неколико пута, док већина У не учествује у читању.  **Вежба конверзације:** Н поставља разна питања у вези са текстом како би подстакла У да врше комуникацију на енглеском језику: ***Who’s from Mexico/ Japan/ Scotland? What’s the traditional clothes in these countries? What is Mario/ Yoko/ Tony wearing? What is a sombrero?...***Н охрабрује У и помаже им да одговоре на питања.  **Задатак 2: Look at activity 1 and circle**  У имају задатак да заокруже одећу коју деца на сликама носе. У заокружују, Н прати њихов рад. Следи провера.  ***Решење: 1- a, 2- b, 3- a.***  **Задатак 3: Find and stick. Then listen and number (1- 4).**  Н усмерава пажњу У на 3. задатак и каже им да нађу страницу са стикерима, да пронађу одговарајуће и да их залепе. Н обилази У и помаже оним У којима је потребна додатна помоћ. Када заврше, У проверавају у паровима како су урадили. Н их затим, за сваки стикер пита ***What’s he/she wearing?*** У одговарају. Н затим пушта аудио запис бр.56, У слушају и показују слике. Н поново пушта исти запис да У слушају и бројем од 1 до 4 обележе кружиће. Следи провера.  ***Решење: a- 4, b- 1, c- 2, d- 3.***  **Опционо**: Н користи интерактивни ДВД који приказује задатак 3. Када У кажу шта је на слици 1, Н кликом на круг приказује целу слику и обележава је одговарајућим бројем.  **Задатак 4: Think about a classmate and say**  Н показује на дечака и девојчицу у 4. задатку и пита У шта они раде. У дају своје одговоре (дечак описује особу, девојчица погађа ко је). Н чита реченице, У понављају. Прозива У да изађе ипред табле, опише неког из одељења, а остатак одељења треба да погоди о коме је реч. Н потом дели У у парове да описују и погађају, по узору на пример у уџбенику. Н прати њихов рад, водећи рачуна да користе адекватан речник. | | | |
| **Завршни део:**  (10 минута) | **Уџбеник, стр.210- Задатак 1. и 2.**  Н каже: ***Now open your books at page 210. Look at activities 1 and 2.*** Н даје упутство У да самостално ураде задатке уз временско ограничење. Н одређује почетак и завршетак рада. Док У раде, Н их обилази и даје додатн аупутства где је потребно. Када истекне време за рад, Н одбројава и прекида рад У. У читају решења.  ***Решење- Задатак 1: a- jacket, b- trousers, c- socks, d- shirt.***  ***Задатак 2: 2- He’s- c, 3- She’s- b, 4- She’s- a, 5- He’s- c.***  **Домаћи задатак: Draw the traditional clothes of your country**  У имају задатак да у својим свескама нацртају традиционалну ношњу свога краја и да обоје. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |