|  |  |  |  |  |
| --- | --- | --- | --- | --- |
| ПРЕДМЕТ: **Енглески језик за 2. разред основне школе** | | | | |
| УЏБЕНИК: **Smart Junior 2** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 45** | | ОДЕЉЕЊЕ**:** | | ДАТУМ**:** |
| Наставна тема: | **My Town** | | | |
| Наставна јединица: | **6а- This is my town** | | | |
| Тип часа: | Обрада | | | |
| Циљ часа: | Именовање места у граду. | | | |
| Очекивани исходи: | – СЈ1.ОО.О.3.13. Користећи једноставна језичка средства, укратко описују или представљају људе, предмете у свакодневној употреби, места, уобичајене активности, догађаје, уз помоћ наставника или саговорника и евентуалне краће паузе/застајкивања. – СЈ1.ОО.О.1.5. Разумеју и користе најједноставнији и најфреквентнији вокабулар у усменој, писаној и мултимодалној комуникацији на теме из приватног, јавног и образовног домена, уз грешке и омашке које могу да ремете комуникацију. – СЈ1.ОО.О.1.3. Познају и користе ограничен репертоар најфреквентнијих основних граматичких облика променљивих врста речи (нпр. облике множине именица или основне просте облике за време код глагола), уз грешке и омашке које могу да ремете комуникацију. – СЈ1.ОО.О.3.14. Постављају једноставна питања о темама које одговарају личним интересовањима (слободно време, хоби, школа, породица, другови) и одговарају на слична питања саговорника. | | | |
| Међупредметне компетенције: | Критичко размишљање, комуникација, креативност, одговорно учешће у демократском друштву. | | | |
| Облик рада: | Фронтални, рад у паровима, индивидуални, групни рад (приликом понављања речи), ТПР | | | |
| Наставне методе: | Демонстративна- представљање речи кроз одређену јачину и боју гласа, коришћење флешкартица и стикера, вербална- усмено излагање и понављање нових речи, комбинована- коришћење аудио записа и интерактивног материјала, слушај и залепи/певај/понови/повежи. | | | |
| Наставна средства: | Уџбеник (стр.76,77,188), приручник за наставнике (стр.98,99,159), аудио запис на 2. цд-у (бр.18,19) и интерактивни двд,фотокопија флеш картица, стикери. | | | |
| Корелација са другим предметима: | Свет око нас | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део:**  (10 минута) | **Warm up**  Н уводи нове речи везане за места у граду. Показује флеш картице и именује их гласно. У понављају. Лепи картице на таблу. Н затим понавља речи различитом интонацијом и бојом гласа да У слушају и понављају/ имитирају.  **Уџбеник-Вокабулар: Pet shop, toy shop, school, park**  Н говори У да отворе уџбенике на стр.76: ***Open your books at page 76. Look (***показујући на речи у врху странице) ***a*** ***pet shop, toy shop, school, park.*** У понављају речи. Н пушта аудио запис бр.18 како би У слушали и понављали.  **Опционо**: Н користи Интерактивни ДВД како би приказао ове појмове. Пушта аудио запис, У слушају и понављају***.*** | | | |
| **Главни део:**  ( 25 минута) | **Задатак 1- Find and stick. Listen, match and sing.**  Н показује у уџбенику задатак 1.На Л1 пита ученике шта препознају на слици. Ученици дају одговоре. Н их упућује на последњу страну у уџбеницима, да нађу одговарајуће стикере и залепе их.  Н помаже У којима је потребна додатна помоћ. Н пита У која места су добили, У одговарају: ***Toy shop, school and park.*** Н пита У да на Л1 кажу шта се на тим местима ради (купују играчке, учи, проводи слободно време). Чита им наслов ***This is my school*** и пита У да ли могу да преведу и усмерава пажњу на песму. Објашњава им да ће чути песмицу и да пажљиво слушају зато што треба да повежу стикере са одговарајућом строфом: ***Listen to the song and match verses to the stickers!*** Пушта аудио запис бр.19- У слушају песму и повезују***.***Следи провера, У показују како су повезали. Н пушта песмицу неколико пута, охрабрујући ученике да се придруже у певању. Н потом дели У фотокопије картица са местима у граду и даје упутство да треба да подигну своју картицу када чују дати појам у песмици. Поново пушта аудио запис бр.19 да У певају и показују одговарајућу картицу.  **Опционо:** Н користи интерактивни двд који приказује 1. задатак. Када У залепе стикере, Н на пројекцији приказује готову слику. Када У покажу како су повезали, Н кликом на стикер, повезује га са одговарајућим стихом. Н најпре пушта песму неколико пута са текстом. Када примети да су се У ослободили да самостално певају, пушта песму без текста. На крају, пушта песму у виду краћег анимираног филма да У гледају, слушају и певају.  **Grammar box- 6a**  Н дели ученицима фотокопију стр. 159 на којој се налази пример за реченице када желимо да кажемо *Постоји парк у мом граду.* Н чита реченицу да У понове по неколико пута. Н на табли показује флеш картице (нпр. ***school)*** и каже: ***There is a school.*** Испод картице записује реченицу; У понављају.Прозива У да сами направе реченицу и изговоре је за преостале картице:  ***У1: There is a toy shop.***  ***У2: There is a pet shop.***  ***У3: There is a park.***  Н записује реченице на табли, чита их да У понове. Такође наглашава скраћени облик: ***There is = There’s.***  **Задатак 2-**  **Listen and number (1-4)**  Н показује задатак 2 у уџбенику и тражи од У да именују места у граду која се налазе на сликама: ***a) toy shop, b) pet shop, c) park, d) school.*** Затим даје упутства да ће слушати и бројевима од 1 до 4 обележити тачну слику на основу редоследа који чују. Н пушта аудио запис бр.19, У обележавају. Следи провера задатка. Н пита: ***What’s number 1?*** У одговарају:  ***park.*** Н их исправља и каже како би У поновили:  ***There is a park.*** Н понавља поступак за остале 3 слике:  ***Решење: а.-2,b.-4, c.-1, d.-3***  **Опционо**: Н користи интерактивни ДВД који приказује увећан 2. задатак. Након тачног одговора У, Н кликће на тачан одговор како би га бројчано обележио. | | | |
| **Завршни део:**  (10 минута) | **Задатак 3: Play**  Н усмерава пажњу У на 3. задатак, на дечака и девојчицe и каже: ***Look at the girls and the boy! What are they doing?*** У на Л1 кажу да се деца играју са флеш картицама која се односе на места у граду. Н чита реченице које девојчица изговара, У понављају изразе. Н дели У у два тима и прозива два У ( по један из оба тима)да изађу пред таблу- један У изговорa реченицe ***There is a park/ school/ toy shop/ pet shop,*** а други У треба да залепи картице по редоследу који чује. Н похваљује У, даје поен У уколико исправним редоследом залепи картице; ако не, други тим добија поен. Н прозива следећи пар да учествује. Игра се наставља док сви У не учествују у игри. Побеђује тим са највише поена.  **Уџбеник, стр.188- Задатак 1- Look and write**  Н отвара уџбеник говорећи- ***Now and open your books at page 188.*** Даје упутства за први задатак да треба да попуне линије/ реченице са речима које недостају- речи су понуђене у плавом оквиру: ***Look at the words in blue. Take your pencil and complete the lines with missing words***. Када заврше, У најпре у паровима проверавају одговоре, а затим Н пита: ***What’s number 1/2/3...?***  У читају одговоре.  ***Решење: 1) toy shop, 2) school, 3) pet shop, 4) park***  **Опционо**: Н користећи интерактивни ДВД, након одговора У, кликом заокружује одговарајућа слова како би сви У видели исправан одговор.  Н похваљује ученике да су успешно савладали све постављене задатке и да се нада да ће им и наредни часови бити исто тако успешни.  **Домаћи задатак**  **Задатак 2- Read and draw. Then colour.**  Н затим даје упутства У за задатак 2 у радној свесци, где У треба да нацртају град на основу датих реченица и да обоје слику. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |