|  |  |  |  |  |
| --- | --- | --- | --- | --- |
| ПРЕДМЕТ: **Енглески језик за 2. разред основне школе** | | | | |
| УЏБЕНИК: **Smart Junior 2** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 63** | | ОДЕЉЕЊЕ**:** | | ДАТУМ**:** |
| Наставна тема: | **Clothes** | | | |
| Наставна јединица: | **8а- Who am I?** | | | |
| Тип часа: | Обрада | | | |
| Циљ часа: | Усвајање речи и структура који се односе на одећу и шта је ко обукао. | | | |
| Очекивани исходи: | – СЈ1.ОО.О.1.5. Разумеју и користе најједноставнији и најфреквентнији вокабулар у усменој, писаној и мултимодалној комуникацији на теме из приватног, јавног и образовног домена, уз грешке и омашке које могу да ремете комуникацију. – СЈ1.ОО.О.3.13. Користећи једноставна језичка средства, укратко описују или представљају људе, предмете у свакодневној употреби, места, уобичајене активности, догађаје, уз помоћ наставника или саговорника и евентуалне краће паузе/застајкивања. – СЈ1.ОО.О.1.3. Познају и користе ограничен репертоар најфреквентнијих основних граматичких облика променљивих врста речи (нпр. облике множине именица или основне просте облике за време код глагола), уз грешке и омашке које могу да ремете комуникацију. | | | |
| Међупредметне компетенције: | Критичко размишљање, комуникација, креативност, сарадња | | | |
| Облик рада: | Фронтални, рад у паровима, индивидуални, групни рад (приликом понављања речи), ТПР | | | |
| Наставне методе: | Демонстративна- представљање речи кроз одређену јачину и боју гласа, коришћење флешкартица, вербална- усмено излагање и понављање нових речи, комбинована- коришћење аудио записа и интерактивног материјала, слушај и залепи/певај/понови/повежи. | | | |
| Наставна средства: | Уџбеник (стр.104,105), приручник за наставнике (стр.130,131,159), аудио запис на 2. цд-у (бр.55,58) и интерактивни двд, флеш картице. | | | |
| Корелација са другим предметима: | Свет око нас | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део:**  (10 минута) | **Warm up**  Н уводи нове речи везане за одећу. Показује флеш картице и именује их гласно. У понављају. Лепи картице на таблу. Н затим понавља речи различитом интонацијом и бојом гласа да У слушају и понављају/ имитирају.  **Уџбеник-Вокабулар: Јeans, T-shirt, dress, skirt**  Н говори У да отворе уџбенике на стр.104: ***Open your books at page 104. Look (***показујући на речи у врху странице) ***jeans, T-shirt, dress, skirt.*** У понављају речи. Н пушта аудио запис бр.55 како би У слушали и понављали.  **Опционо**: Н користи Интерактивни ДВД како би приказао ове појмове. Пушта аудио запис, У слушају и понављају***.*** | | | |
| **Главни део:**  ( 27 минута) | **Задатак 1- Listen and match. Then sing**  Н показује у уџбенику задатак 1.На Л1 пита ученике шта препознају на слици. Ученици дају одговоре. Н чита наслов ***Who am I?***  да У понове. Објашњава им да ће чути песмицу и да пажљиво слушају зато што треба да повежу строфе са одговарајућом особом: ***Listen to the song and match people to the verses!*** Пушта аудио запис бр.56- У слушају песму и повезују***.***Следи провера, У показују како су повезали. Н пушта песмицу неколико пута, охрабрујући ученике да се придруже у певању.  **Опционо:** Н користи интерактивни двд који приказује 1. задатак. Када У покажу како су повезали, Н кликом на строфу, повезује је са одговарајућом особом. Н најпре пушта песму неколико пута са текстом. Када примети да су се У ослободили да самостално певају, пушта песму без текста. На крају, пушта песму у виду краћег анимираног филма да У гледају, слушају и певају.  **Grammar box- 8a**  Н упућује ученике на фотокопију стр. 159 на којој се налази пример за реченице када желимо да кажемо *Ја сам обукао...* или *Ти си обукао.* Н чита реченице да У понове по неколико пута. Н на табли показује флеш картице (нпр. ***jeans)*** и каже: ***I’m wearing jeans.*** Испод картице записује реченицу; У понављају.Прозива У да сами направе реченицу и изговоре је за преостале картице:  ***У1: I’m wearing a T-shirt.***  ***У2: I’m wearing a dress.***  ***У3: I’m wearing a skirt..***  Н записује реченице на табли, чита их да У понове. Потом прозива друге У да за исте појмове употребе ***You are wearing...***  Н појашњава употребу скраћеног облика ***I am = I’m; You are = You’re*** и записује на табли да У препишу у својим свескама. Потом изводи два У испред табле, да кажу за себе и друга/ другарицу шта су обукли.  ***У1: I’m wearing jeans. You’re wearing a T-shirt.***  Поступак понавља са још неколико ученика.  **Задатак 2-**  **Listen and match**  Н показује задатак 2 у уџбенику и тражи од У да именују одећу која се налази на сликама. Затим даје упутства да треба да слушају и повежу особе са одговарајућом одећом: ***Listen and match the children to the right clothes.*** Н пушта аудио запис бр.57, У обележавају. Следи провера задатка.  ***Решење: 1-d, 2- a, 3- c, 4- b.***  **Опционо**: Н користи интерактивни ДВД који приказује увећан 2. задатак. Након тачног одговора У, Н кликће на тачан одговор како би повезао одећу са децом. | | | |
| **Завршни део:**  (8 минута) | **Игра: Draw and say**  У имају задатак да, у својим свескама нацртају себе у одећи коју воле и да је обоје. Када заврше, Н их дели у парове да један другом кажу како су себе нацртали- у којој гардероби. Н их обилази и прати њихов рад, водећи рачуна да користе адекватан речник. Потом прозива два У да изађу испред табле. У1 показује цртеж и каже: ***I'm wearing a red skirt and white T-shirt.*** У2 описује како је У1 на слици обучен/а: ***You’re wearing a red skirt and white t-shirt.*** Поступак понавља док сви/ већина ученика не представи своје цртеже. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |